CELEX: 32005D0264
Language: hu
Date: 2005-03-23 00:00:00
Title: 2005/264/EK: A Bizottság határozata (2005. március 23.) a vaddisznók klasszikus sertéspestise elleni észak-vosges-i (Franciaország) betegségfelszámolási és sürgősségi vakcinázási tervről szóló 2004/832/EK határozat módosításáról (az értesítés a C(2005) 917. számú dokumentummal történt) (EGT vonatkozású szöveg)

30.3.2005   
            
            
               HU
            
            
               Az Európai Unió Hivatalos Lapja
            
            
               L 81/48
            
         
      A BIZOTTSÁG HATÁROZATA
   
   (2005. március 23.)
   a vaddisznók klasszikus sertéspestise elleni észak-vosges-i (Franciaország) betegségfelszámolási és sürgősségi vakcinázási tervről szóló 2004/832/EK határozat módosításáról
   (az értesítés a C(2005) 917. számú dokumentummal történt)
   (Csak a francia nyelvű szöveg hiteles.)
   (EGT vonatkozású szöveg)
   (2005/264/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a klasszikus sertéspestis elleni védekezésre irányuló közösségi intézkedésekről szóló, 2001. október 23-i 2001/89/EK tanácsi irányelvre (1) és különösen annak 16. cikke (1) bekezdése második albekezdésére és 20. cikke (2) bekezdése negyedik albekezdésére,
   mivel:
   
               (1)
            
            
               Az Észak-Vosges-nek (Franciaország) a klasszikus sertéspestisnek a vaddisznó-populációban történő felszámolására és a vaddisznók sürgősségi vakcinázására irányuló terve jóváhagyásáról szóló, 2004. december 3-i 2004/832/EK bizottsági határozat (2) a klasszikus sertéspestis elleni küzdelem érdekében hozott számos intézkedés egyikeként elfogadásra került.
            
         
               (2)
            
            
               Franciaország arról tájékoztatta a Bizottságot, hogy Franciaország észak-vosges-i területén nemrégiben újra kifejlődött a vaddisznók fent említett megbetegedése. A járványügyi információ fényében a betegségfelszámolási tervet a Rajnától nyugatra található Észak-Vosges és a Rajna–Majna-csatorna területén, az A4-es autópályától északra, a Saar folyótól keletre és a német határtól délre ki kell terjeszteni. Ezenkívül olyan értelemben kell módosítani a vaddisznókra vonatkozó, klasszikus sertéspestis elleni sürgősségi vakcinázási tervet, hogy az az érintett területre is érvényes legyen.
            
         
               (3)
            
            
               Ezért az 2004/832/EK határozatot ennek megfelelően módosítani kell.
            
         
               (4)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2004/832/EK határozat melléklete helyébe e határozat melléklete lép.
   2. cikk
   E határozat címzettje a Francia Köztársaság.
   
      Kelt Brüsszelben, 2005. március 23-án.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 316., 2001.12.1., 5. o. A legutóbb a 2003-as csatlakozási okmánnyal módosított irányelv.
   
      (2)  HL L 359., 2004.12.4., 62. o.
   
      MELLÉKLET
      
         
            „MELLÉKLET
            1.   Azok a területek, amelyeken a betegségfelszámolási tervet végre kell hajtani
            A Rajnától és a Rajna–Majna-csatorna területétől nyugatra, az A4-es autópályától északra, a Saar folyótól keletre és a német határtól délre található Bas-Rhin és Moselle megyék területe.
            2.   Azok a területek, amelyeken a sürgősségi vakcinázási tervet végre kell hajtani
            A Rajnától és a Rajna–Majna-csatorna területétől nyugatra, az A4-es autópályától északra, a Saar folyótól keletre és a német határtól délre található Bas-Rhin és Moselle megyék területe.”